[Video] Geseënde Kersfees, sal jy met my trou?Skermskoot uit die video Hierdie Kersfees-foto het ŉ spesiale versteekte boodskap. Die romantiese Tyne Owen van New South Wales het ŉ spesiale manier gesoek om sy meisie, Jamie Sheumack, te vra om te trou, en uiteindelik besluit op ŉ Kersfees-fotosessie. Die paartjie poseer saam met hul vriende op die foto waar nege van die persone letters dra om “Merry Xmas” uit te spel. Jamie is egter heeltemal onbewus dat hulle almal intussen die letters geskommel, en ŉ vraagteken bygevoeg het. ŉ “E” en ŉ “A” het die “X” en “S” vervang, en glinsterharte rond die prentjie mooi af. Die video is al meer as 8 miljoen keer op YouTube gekyk.